Dr'3. Statthalter, Markus Fälber  macht schiär alles sälber,  und de weisch Dui ai nu zimli alls,  drum hesch i dr'Nidwaldner Tracht, ä schwarzä Chnopf am Hals.  Nid hit, muäsch di nid schinärä,  vor drey-vier Wuchä, bim a'probiärä.    Markus, Dui bisch ai nu im Frohsinn-Vorstand,  det hesch än'anderi Tracht und anders Gwand.  Än ächtä Frohsinnler isch dr'biäh, uberall,  ä so ai, am Guggä-Uberfall.  Zu später Stund nu i dr'Beiz am trinkä,  heisst's, so Markus, etz wemmer dich ai nu schminkä.  Diä Künstler  malid Aigä, Nasä, Brust und Ohrä,  aber weyters unnä, hend'är de neyd verlorä.  Sie schlarggid farbäfroh, immer weyters umä,  und Dui chuisch da nid ganz drum'umä,  wetsch zwar scho gärä, aber chaisch di nimmä rodä,  Bodypainting, isch hit halt grossi Modä.